Падводзячы вынікі, старшыня раённага Савета дэпутатаў Галіна Шчэрбак адзначыла, што работа мясцовай улады за мінулы год вымушае чакаць лепшага. Па апошніх дадзеных на тэрыторыі сельскага Савета зарэгістраваны 320 пустуючых дамоў, 110 з іх лічацца лядашчымі і патрабуюць тэрміновага вырашэння пытання пра знос. За мінулы год сельскім Саветам быў арганізаваны знос толькі 10 лядашчых пабудоў, а сёлета – 5, па 20 сядзібах атрыманы дазволы на знос. Між тым, згодна з планам па сельскім Савеце за год павінны трапіць пад знос не менш 150 пабудоў. Завышанымі гэтыя патрабаванні лічыць нельга, таму што тэрыторыя Савета мяжуе з Акцябрскім раёнам. А суседзям трэба паказваць лепшыя бакі добраўпарадкавання.